
Nem is csak az a fontos, hogy mi a zsírégető tartomány, hanem az is, hogy hogyan érjük el. Írásunkból minden kiderül.

Azt az állapotot, amikor a szervezet az energiatartalékait felhasználva éget kalóriát, így zsírt is veszít, zsírégető tartománynak nevezzük. Ezt az állapotot edzés közben érhetjük el, akkor ha a pulzusunkat egy bizonyos értéken tartjuk. Mielőtt azt hinnénk, hogy akkor égetjük a legtöbb zsírt, amikor kapkodva vesszük a levegőt edzés közben és ömlik rólunk a víz, megnyugtatunk mindenkit, hogy nem így van. A zsírégető tartomány nagyjából közepes pulzus elérésével érhető el. Ha nagyon magas a pulzusunk, akkor sem hasztalan az edzés, hiszen jól fejlődik az állóképességünk. 
Mégis hogyan számolható ki ez a zsírégetésre alkalmas érték?
Van egy képlet, amivel könnyen kiszámolható, hogy mikor kerül a szervezetünk edzés közben arra a pontra, ami zsírveszteséghez vezet.
220-ból vonjuk ki az életkorunkat, majd a kapott számot szorozzuk meg 70-nel, majd az így kapott eredményt osszuk el 100-zal. 
Egy példa, ha valaki 35 éves.
1. lépés: 220-35= 185
2. lépés: 185x70 = 12 950
3. lépés: 12 950/100= 129,5
Azaz nagyjából 130 körüli az az érték, amit tartanunk kell edzés közben, ha fogyni szeretnénk. 
Hogyan ellenőrizhető ez?
A sportórák és okos órák széles választéka érhető el. Áruk a kedvező pár ezer forintos összegtől a csillagos égig vannak jelen a piacon. Mindez függ a márkától, a minőségtől és a tudástól. Ha hosszútávra tervezünk érdemes befektetni és vásárolni egy ilyen eszközt, hiszen folyamatosan nyomon követhetjük az edzéseinket és azt is, hogy a pulzusunk milyen tartományban van az edzés folyamán. 
Ez az írás  a „Humán szolgáltatások fejlesztése térségi szemléletben a Solti konzorciumban” című, „EFOP-1.5.3-16-2017-00016” azonosító számú projekt keretein belül készült. További érdekes tartalmak olvashatóak a www.sportelmenyekbacsban.hu weboldalon.

